钦定古今图书集成/历象汇编/岁功典/第088卷 > 《农政全书》 > 农事占候
## 钦定古今图书集成/历象汇编/岁功典/第088卷 > 《农政全书》 > 农事占候

十一月冬至。古语云：“明正暗至。”又谚云：“晴干冬至湿。”
年。二说相反。谚曰：“干冬湿年，坐了种田。”又云：“闹热
冬至冷淡年。”盖吴人尚冬至欲晴故也。或云：冬至雨
年必晴，冬至晴年必雨。此说颇准。　至后九九气，谚
云：“一九二九，相唤弗出手。三九二十七，篱头吹觱篥。
四九三十六，夜眠如露宿。五九四十五，太阳开门户。
六九五十四，贫儿争意气。七九六十三，布衲担头担。
八九七十二。猫狗寻阴地。九九八十一。犁耙一齐出。”

《农桑辑要》云：“欲知来年五谷所宜，是日取诸种各”

平量一升，布囊盛之，埋窖阴地，后五日发取量之息
多者，岁所宜也。　冬至前米价长，后必贱，落则反贵。
谚云：“冬至前，米价长，贫儿受长养。冬至前，米价落，贫
儿转萧索。”有雾主来年旱。